Public procurement notice: Voluntary Ex Ante Transparency Notice
Published: 2019-10-01
Buyer: Ministerstvo financií Slovenskej republiky
Country: SK
Contract type: Services
Procedure: Negotiated without a prior call for competition
CPV classification: 72212442
Estimated value: 20043000 EUR
Award criteria: Lowest price

Technical requirements: Predmetom zákazky je zabezpečenie poskytovania služieb aplikačnej podpory, vrátane realizácie zmien aplikačného programového vybavenia Rozpočtového informačného systému (ďalej len "RIS") a s tým súvisiacej realizácie dodávok a služieb. RIS predstavuje kľúčový informačný systém riadenia verejných financií. Plnenie zákazky bude spočívať v poskytovaní služieb aplikačnej podpory, ktorá zahŕňa modifikáciu súčasného informačného systému RIS, implementáciu nových funkčností, skvalitnenie a zefektívnenie IT podpory rozpočtového procesu na Ministerstve financií SR, rozpočtových kapitolách ako aj v organizáciách štátnej správy a samosprávy. Úpravy v systéme RIS budú vyžadovať modifikáciu časti jeho zdrojových kódov, pre ktoré je nevyhnutné, aby ich vykonávateľ disponoval osobitným technickým know-how vzťahujúcim sa k funkcionalite, optimalizácii a interoperabilite systému RIS podľa požiadaviek Obstarávateľa.
Spôsob obstarania predmetnej zákazky je v súlade s platnou legislatívou, ako aj s Koncepciou nákupu IT vo verejnej správe, ktorá bola schválená Radou vlády SR pre digitalizáciu a jednotný digitálny trh dňa 16.5.2019. Realizácia zákazky zabezpečí aktivity nevyhnutné pre zabezpečenie riadnej, funkčnej a bezpečnej prevádzky. Jej cieľom je poskytovanie služieb aplikačnej podpory a údržby RIS v definovaných SLA parametroch, ako aj činnosti implementácie schválených požiadaviek správcom systému na zmenu funkčnosti RIS v nevyhnutnom rozsahu, za účelom zabezpečenia súladu s príslušnými zmenami národnej a európskej legislatívy.
Rozpočtový informačný systém (RIS) pokrýva podporu riadiacich procesov štátu - a to najmä vo vzťahu k rozpočtovému riadeniu a alokácii finančných zdrojov v rámci celej verejnej správy. RIS je úzko integrovaný so všetkými ostatnými systémami zabezpečujúcimi správu verejných financií prevádzkovaných Ministerstvom financií SR, ktorými sú IS ŠP - informačný systém Štátnej pokladnice, ITMS - IT monitorovací systém pre štrukturálne fondy a kohézny fond, ISUF - informačný systém účtovníctva fondov, CKS- centrálny konsolidačný systém, EIS - ekonomický informačný systém Ministerstva financií SR poskytujúci služby aj pre iné rezorty ako i pre ekonomické informačné systémy iných rezortov ako i organizácií.
Rozpočtový informačný systém (RIS) predstavuje komplexné aplikačné programové vybavenie, ktorého vývoj a používanie, ako aj s tým súvisiace zmluvné a licenčné vzťahy siahajú až do roku 1996. Nejedná sa pritom o štandardné programové vybavenie, ale naopak o unikátny informačný systém vyvinutý a kontinuálne zdokonaľovaný spoločnosťou PosAm, spol. s r. o. na základe špecifických požiadaviek a potrieb Ministerstva financií SR, jednotlivých rozpočtových kapitol, ako aj organizácií štátnej správy a samosprávy.
Pre zabezpečenie služieb aplikačnej podpory a implementácie funkčností a úprav RIS s cieľom uspokojenia potrieb vyplývajúcich zo zmien slovenskej ako aj európskej legislatívy a metodík a taktiež zo skvalitnenia a zefektívnenia podpory rozpočtového procesu na Ministerstve financií SR, rozpočtových kapitolách ako aj organizáciách štátnej správy a samosprávy, bude nevyhnutné realizovať modifikácie zdrojového kódu a rozhraní systému RIS.
Na zabezpečenie riadnej, funkčnej a bezpečnej prevádzky a rozvoja je potrebná modifikácia funkčných častí RIS, ako úprava a nastavenie zložitých integračných väzieb na okolité informačné systémy (IS ŠP, ITMS, ISUF, CKS a EIS). Rozšírenie funkčností systému RIS nemá charakter dodávky, resp. vývoja samostatných autonómnych modulov mimo systému RIS, ale bude primárne riešené doprogramovaním a úpravou existujúcich komponentov a číselníkov RIS a jeho rozhraní na okolie. Poskytovanie služieb aplikačnej podpory, vrátane úprav a aktualizácií nezakladá nové požiadavky na hardware ani licencie systému. Pôvodný dodávateľ vytvoril množstvo rozšírení a rozhraní v systéme RIS na základe zadania vecných garantov. Aplikačná podpora, zahŕňajúca aj rozvoj rozšírení a rozhraní systému, vyžaduje jedinečné technické know-how procesu spracovávania údajov, nastavenia údajových štruktúr a integračných väzieb a zároveň znalosť už vytvorených modulov. Modifikácia rozšírení a rozhraní vyplývajúca z ďalších požiadaviek garantov procesu je bez uvedených špecifických znalostí pre iného dodávateľa nemožná. Pri akomkoľvek neodbornom zásahu do zdrojového kódu, technického alebo procesného nastavenia fungovania RIS, resp. zásahu inej osoby, ako je jeho tvorca, vzniká významné riziko, že celý systém bude nefunkčný a tým pádom nepoužiteľný pre plnenie svojho účelu.
Z technických dôvodov (obmedzený počet znakov) je celé odôvodnenie použitia priameho rokovacieho konania


Winner: PosAm, spol. s r.o.
Award value: 20043000